Ավելի քան 72 ժամ առաջ Հայաստանի հավաքականը կարողացավ դժվարին հաղթանակ տոնել, իսկ Մակեդոնիայի հավաքականը առավելության հասավ Ջիբրալթարի հավաքականի նկատմամբ։ Հետեւաբար, երկու երկրների ազգային թիմերը վերոնշյալ խաղին մոտենում են «D» դիվիզիոնի 4-րդ խմբի հաղթող դառնալու ցանկությամբ։ Եթե հաղթում են մակեդոնացիները, ապա հոգեբանական առավելություն են ձեռք բերում խմբի մյուս թիմերի նկատմամբ, մինչդեռ Հայաստանի ազգային հավաքականի արտագնա հաղթանակը կարող է իրատեսական դարձնել երկրպագուների իղձը։